joelniklaus/EU_Wikipedias huggingface dataset:
Vinnija Pūka piedzīvojumi

Vinnija Pūka piedzīvojumi () ir 1977. gada animācijas filma, kas balstīta uz Alana Milna grāmatu "Vinnijs Pūks". Filmas režisori ir Volfgangs Rītermans un Džons Launsberijs; Rītermans ir arī filmas producents. Galvenos tēlus angļu valodā ierunājuši Stērlings Holovejs, Džons Fīdlers, Džūniuss Metjūzs, Pols Vinčels, Hauards Moriss, Boriss Rītermans, Džons Valmslijs un Timotijs Tērners.

Animācijas filma balstīta uz trim iepriekš iznākušām īsfilmām par Vinniju Pūku: Winnie the Pooh and the Honey Tree, Winnie the Pooh and the Blustery Day un Winnie the Pooh and Tigger Too; īsfilmu materiālam tika pievienots papildu materiāls, lai visus stāstus varētu apvienot vienā, lielākā stāstā.

Ārējās saites 

1977. gada animācijas filmas
ASV animācijas filmas
Walt Disney Animation Studios filmas
FK Haugesund

Fotballklubben Haugesund ir profesionāls Norvēģijas futbola klubs no Heugesunnas. Klubs ir dibināts 1993. gadā. Pašlaik spēlē Eliteserien, Norvēģijas futbola augstākajā līgā. Mājas spēles komanda aizvada Heugesunnas stadionā, kura ietilpība ir 8754 skatītāju vietas. Kluba futbolisti ir vienreiz spēlējuši Norvēģijas kausa izcīņas finālā (2007. gadā). Labākais sasniegums līgā — 3. vieta 2013. gadā.

Sasniegumi 
 Eliteserien
 3. vieta (1): 2013
 Norvēģijas kauss
 Finālisti (1): 2007

Atsauces

Ārējās saites 

 Oficiālā mājaslapa 
 Kluba profils UEFA vietnē 
 Kluba profils soccerway.com 

Norvēģijas futbola klubi
Viking FK

Viking Fotballklubb ir profesionāls Norvēģijas futbola klubs no Stavangeres. Klubs ir dibināts 1899. gadā. Pašlaik spēlē Eliteserien, Norvēģijas futbola augstākajā līgā. Mājas spēles komanda aizvada Viking stadionā (sponsorēšanas nolūkos pašlaik saukts SR-Bank Arena), kura ietilpība ir 16 300 vietu. Kluba futbolisti ir astoņas reizes izcīnījuši līgas čempiontitulu un piecas reizes ieguvuši Norvēģijas kausu.

Sasniegumi 
 Eliteserien
 Čempioni (8): 1957–58, 1972, 1973, 1974, 1975, 1979, 1982, 1991
 Vicečempioni (2): 1981, 1984
 Norvēģijas kauss
 Kausa ieguvēji (5): 1953, 1959, 1979, 1989, 2001
 Finālisti (5): 1933, 1947, 1974, 1984, 2000

Atsauces

Ārējās saites 

 Oficiālā mājaslapa 
 Kluba profils UEFA vietnē 
 Kluba profils soccerway.com 

Norvēģijas futbola klubi
Kristiansund BK

Kristiansund BK (Kristiansund Ballklubb) ir profesionāls Norvēģijas futbola klubs no Kristiansunnas. Klubs ir dibināts 2003. gadā, apvienojoties klubiem Kristiansund FK un Clausenengen FK. Pašlaik spēlē Eliteserien, Norvēģijas futbola augstākajā līgā. Mājas spēles komanda aizvada Kristiansunnas stadionā, kura ietilpība ir 4444 skatītāju vietas. 2016. gadā uzvarēja Norvēģijas 1. divīzijā (OBOS-ligaen) un pirmoreiz iekļuva Eliteserien.

Atsauces

Ārējās saites 

 Oficiālā mājaslapa 
 Kluba profils soccerway.com 

Norvēģijas futbola klubi
Noburtā

"Noburtā" () ir 2007. gada ASV romantiska komēdija, kuras režisors ir Kevins Lima. Galvenās lomas atveido Eimija Adamsa, Patriks Dempsijs, Džeimss Marsdens, Timotijs Spols, Idina Menzela un Sūzana Sarandona. Filmas pirmizrāde notika  Londonā.

Filmas dziesmas "Happy Working Song", "So Close" un "That's How You Know" tika nominētas Amerikas Kinoakadēmijas balvai nominācijā "Labākā dziesma", savukārt dziesmas "Ever Ever After" un "That's How You Know" tika nominētas Grammy balvai kategorijā "Labākā vizuālajiem medijiem uzrakstītā dziesma".

Sižets 
Žizele ir jauna sieviete, kas dzīvo Andalūzijā un taisās precēties ar princi Edvardu pēc tam, kad abi satiekas un iemīlas no pirmā acu skatiena. Edvarda ļaunā pamāte, karaliene Narisa, nevēlas to pieļaut, jo Edvarda laulību gadījumā viņa zaudēs troni, tāpēc Narisa aizsūta Žizeli uz Ņujorku, kur Žizele iemīlas advokātā Robertā Filipā.

Atsauces

Ārējās saites 

2007. gada filmas
ASV filmas
Kinokomēdijas
Stabæk Fotball

Stabæk Fotball ir profesionāls Norvēģijas futbola klubs no Bērumas. Klubs ir dibināts 1912. gadā. Pašlaik spēlē 1. divīzijā, Norvēģijas futbola pēc līmeņa otrajā līgā. Mājas spēles komanda aizvada Nadderud stadionā, kura ietilpība ir 4938 vietas. No 2009. līdz 2012. gadam komanda izmantoja Telenor arēnu. Kluba futbolisti ir 2008. gadā izcīnījuši līgas čempiontitulu un 1998. gadā ieguvuši Norvēģijas kausu.

Sasniegumi 
 Eliteserien
 Čempioni (1): 2008
 Vicečempioni (1): 2007
 Norvēģijas kauss
 Kausa ieguvēji (1): 1998
 Finālisti (1): 2008

Atsauces

Ārējās saites 

 Oficiālā mājaslapa 
 Kluba profils UEFA vietnē 
 Kluba profils soccerway.com 

Norvēģijas futbola klubi
Vinnijs Pūks (filma)

Vinnijs Pūks () ir 2011. gada muzikāla animācijas komēdija, kas balstīta uz Alana Aleksandra Milna grāmatu "Vinnijs Pūks". Filmas režisori ir Stīvens Dž. Andersons un Dons Hols. Galvenos tēlus angļu valodā ierunājuši Džims Kamings, Džeks Bolters, Treviss Outss, Bads Lakijs, Toms Kenijs, Kreigs Fērgusons, Kristena Andersone-Lopeza, Vaiets Hols un Hjūels Hauzers. Filmas pirmizrāde notika  Apvienotajā Karalistē un Īrijā

Kādu dienu Vinnijs Pūks pamostas un saprot, ka viņam beidzies medus. Pūks sāk meklēt medus krājumus un atklāj, ka ēzelītim Ī-ā ir pazudusi aste. Kristofers Robins nolemj izsludināt konkursu un tam, kurš atrastu Ī-ā asti, uzdāvinātu medus podu.

Atsauces

Ārējās saites 

2011. gada animācijas filmas
ASV animācijas filmas
Walt Disney Animation Studios filmas
Kinokomēdijas
Mjøndalen IF

Mjøndalen IF (Mjøndalen Idrettsforening) ir Norvēģijas sporta klubs no Mjendālenes, kas plašāk pazīstams ar tā futbola komandu. Klubs ir dibināts 1910. gadā. Pašlaik spēlē 1. divīzijā, Norvēģijas futbola pēc līmeņa otrajā līgā. Mājas spēles komanda aizvada Consto Arena. Kluba futbolisti ir trīs reizes izcīnījuši Norvēģijas kausu. Labākais sasniegums līgā — divreiz izcīnīta 2. vieta (1976. un 1986. gadā).

Sasniegumi 
 Eliteserien
 Vicečempioni (2): 1976, 1986
 Norvēģijas kauss
 Kausa ieguvēji (3): 1933, 1934, 1937
 Finālisti (5): 1924, 1931, 1936, 1938, 1968

Atsauces

Ārējās saites 

 Kluba oficiālā mājaslapa 
 Futbola vienības mājaslapa 
 Kluba profils UEFA vietnē 
 Kluba profils soccerway.com 

Norvēģijas futbola klubi
Vålerenga Fotball

Vålerenga Fotball ir profesionāls Norvēģijas futbola klubs no Oslo apkaimes Volerengas. Klubs ir dibināts 1913. gadā. Pašlaik spēlē Eliteserien, Norvēģijas futbola augstākajā līgā. Mājas spēles komanda aizvada stadionā Intility Arena, kura ietilpība ir 16 555 vietas. Kluba futbolisti ir piecas reizes izcīnījuši līgas čempiontitulu un četras reizes ieguvuši Norvēģijas kausu.

Vålerenga Fotball ir viena no sporta kluba Vålerengens IF vienībām, kurā ietilpst arī hokeja komanda Vålerenga Ishockey un citu sporta veidu sekcijas.

Sasniegumi 
 Eliteserien
 Čempioni (5): 1965, 1981, 1983, 1984, 2005
 Vicečempioni (3): 1948–49, 2004, 2010
 Norvēģijas kauss
 Kausa ieguvēji (4): 1980, 1997, 2002, 2008
 Finālisti (2): 1983, 1985

Atsauces

Ārējās saites 

 Oficiālā mājaslapa 
 Kluba profils UEFA vietnē 
 Kluba profils soccerway.com 

Norvēģijas futbola klubi
Oslo
Lielstraupe

Lielstraupe ir ciems Cēsu novada Straupes pagastā. Atrodas pagasta centrālajā daļā. Atrodas 69 km attālumā no Rīgas.

Apdzīvotā vieta atrodas pie autoceļa V280 un V127 krustojuma, Pekšu ezera krastā. Ciema apkārtnē vēl atrodas Plaužu ezers.

Lielstraupe izveidojies pie bijušās Lielstraupes pagasta valdes.

Atsauces 

Cēsu novada ciemi
Zeļmans Vaksmans

Zeļmans Abrahams Vaksmans (, dzimis , miris ), zināms arī kā Selmans Abrahams Vaksmens (), bija Krievijas Impērijā dzimis ebreju izcelsmes mikrobiologs un bioķīmiķis, kurš nozīmīgākos savus dzīves atklājumus veicis Amerikas Savienotajās Valstīs.

Karjera 
1952. gadā ieguva Nobela prēmiju fizioloģijā vai medicīnā par ilgstošiem un veiksmīgiem augsnes mikroorganismu pētīšanu, kas ļāva atklāt streptomicīnu, kas ir pirmais iedarbīgais antibiotiskais līdzeklis pret tuberkulozi. Nobela prēmijai viņš pirms tam nominēts deviņas reizes, no kurām divas reizes nominēts Nobela prēmijai ķīmijā.

Ārējās saites 

1888. gadā dzimušie
1973. gadā mirušie
Krievijas zinātnieki
Ukrainas zinātnieki
ASV zinātnieki
Nobela prēmijas laureāti fizioloģijā vai medicīnā
Ebreju zinātnieki
Atriebēji: Noslēgums

"Atriebēji: Noslēgums" () ir 2019. gada ASV supervaroņu filma, kas balstīta uz Marvel Comics supervaroņu komandas Atriebēji piedzīvojumiem. Filmu producē Marvel Studios un izplata Walt Disney Studios Motion Pictures. Tas ir tiešs turpinājums 2018. gada filmai "Atriebēji: Bezgalības karš", kā arī turpinājums 2012. gada filmai "Atriebēji" un 2015. gada filmai "Atriebēji: Ultrona laikmets", kā arī 22. filma Marvel Cinematic Universe visumā. Filmas režisori ir Entonijs un Džo Russo, scenārija autori Kristofers Markuss un Stīvens Makfīlijs. Galvenās lomas atveido Roberts Daunijs jaunākais, Kriss Evanss, Marks Rafalo, Kriss Hemsvorts, Skārleta Johansone, Džeremijs Renners, Dons Čīdls, Pols Rads, Bri Lārsone, Karena Gillana, Danai Gurira, Bredlijs Kūpers un Džošs Brolins. Filmā izdzīvojušie Atriebēju komandas locekļi un to sabiedrotie cīnās ar sekām, kas palikušas pēc Tanosa "Bezgalības kara".

Filma tika izziņota 2014. gada oktobrī kā "Atriebēji: Bezgalības karš — Otrā daļa". 2015. gada aprīlī Brāļi Russo tika apstiprināti kā filmas režisori, un maijā par scenāristiem apstiprināja Markusu un Makfīliju. 2016. gada jūlijā, Marvel nomainīja nosaukumu uz "Nenosaukta Atriebēju filma". Filmēšana tika sākta 2017. gada augustā studijā Pinewood Atlanta Studios Feijetā, Džordžijā, filmējot vienlaicīgi arī "Bezgalības karu", filmēšanu beidza 2018. gada janvārī. Ārpus studijas filmēts tika Atlantas metro un Atlantas pilsētā, kā arī Ņujorkas štatā. Filmas oficiālais nosaukums tika izziņots 2018. gada decembrī. Filma ar 356 miljonu ASV dolāru budžetu ir trešā visu laiku dārgākā filma, kas jebkad ir filmēta.

Filma "Atriebēji: Noslēgums" pasaulē tika gaidīta un kompānija Disney to atbalstīja ar plašām reklāmas kampaņām. Filmas pirmizrāde norisinājās  Losandželosā, savukārt ASV kinoteātros to sāka demonstrēt no . Filma bija skatāma arī IMAX un 3D formātos. Filma saņēma pozitīvu kritiku par lielisko režiju, aktierspēli, izklaides vērtību un emocionālo svaru. Kritiķi uzsver, ka šī filma ir kulminācija visai 22 filmu sērijai. Tāpat filmai ir lieliski finansiālie panākumi, tā visā pasaulē ir nopelnījusi vairāk kā 2,7 miljardus ASV dolāru, kļūstot par otro visu laiku ienesīgāko filmu. Pēc filmas izdošanas tā bija visu laiku ienesīgākā filma un pārspēja filmu "Avatars", kas gandrīz desmit gadus bija ienesīgāko filmu augšgalā, bet pēc 2021. gada atkārtotajiem seansiem Ķīnā, "Avatars" atgriezās līderpozīcijā. Filma saņēmusi vairākus apbalvojumus un nominācijas, tostarp filma ir nominēta 92. Kinoakadēmijas balvai kategorijā "Labākie vizuālie efekti", kā arī tika nominēta 73. BAFTA kino balvai kategorijā "Labākie vizuālie efekti".

Atsauces

Ārējās saites 

2019. gada filmas
ASV filmas
Marvel Cinematic Universe
Ukraina Bērnu Eirovīzijas dziesmu konkursā

Ukraina Bērnu Eirovīzijas dziesmu konkursā ir piedalījusies 15 reizes, debitējot 2006. gada konkursā, kad valsti pārstāvēja Nazars Sļosarčuks ar dziesmu Khlopchyk Rock 'n' Roll, iegūstot devīto vietu. Valsts vislabākais rezultāts bijis 2012. gada konkursā, kad ar dziedātāju Anastasiju Petriku un dziesmu Nebo izcīnīta uzvara. Ukraina ir arī divreiz rīkojusi konkursu.

Ukrainas pārstāvji konkursā 
  Uzvarētāji
  Otrā vieta
  Trešā vieta
  Pēdējā vieta

Komentētāji un rezultātu paziņotāji

Konkursi Ukrainā

Skatīt arī 
 Bērnu Eirovīzijas dziesmu konkurss
 Ukraina Eirovīzijas dziesmu konkursā

Ukrainas mūzika
Bērnu Eirovīzijas dziesmu konkurss
Lieliskais peļu detektīvs

Lieliskais peļu detektīvs () ir 1986. gada animācijas filma, kas balstīta uz Īvas Titusas bērnu grāmatu sēriju Basil of Baker Street. Filmas režisori ir Rons Klementss, Bērnijs Matinsons, Deivs Mičeners un Džons Maskers. Galvenos tēlus angļu valodā ierunājuši Vinsents Praiss, Berijs Inghems, Vals Betins, Sjūzana Polatšeka, Kendija Kandido, Daiena Česnija, Īva Brenere un Alans Jangs.

Sižets 
Filmas sižets notiek 1897. gadā Londonā. Pele Olīvija Flaveršama svin savu dzimšanas dienu kopā ar savu tēvu Hairemu. Pēkšņi viņu mājā ielaužas sikspārnis ar kroplu spārnu un kājas protēzi, kurš nolaupa Hairemu. Olīvija lūdz palīdzību peļu detektīvam Bazilam. Bazils, izmeklējot lietu, nolaupīšanu sāk saistīt ar ļaundari profesoru Retigenu, kuru Bazils cenšas notvert jau vairākus gadus.

Atsauces

Ārējās saites 

1986. gada animācijas filmas
ASV animācijas filmas
Walt Disney Animation Studios filmas
Pokahonta

Pokahonta () ir 1995. gada animācijas filma, kuras režisori ir Ēriks Goldbergs un Maiks Gabriels. Galvenos tēlus angļu valodā ierunājuši Airēne Bedarda, Mels Gibsons, Deivids Ogdens Stīrss, Džons Kasirs, Rasels Mīnss, Kristians Beils, Linda Hanta un Denijs Manns.

Sižets 
Animācijas filma ir balstīta uz Pokahontas, vienas no Amerikas pamatiedzīvotājām, dzīvi. Filmas sižets notiek 17. gadsimtā Virdžīnijas štatā, kad tur iebruka angļu kolonisti. Pokahonta ir Algonkinas virsaiša meita, kura iemīlas vienā no angļu karavīriem. Abu starpā rodas romantiskas jūtas.

Atsauces

Ārējās saites 

1995. gada animācijas filmas
ASV animācijas filmas
Walt Disney Animation Studios filmas
Drāmas
ASV romantikas filmas
Šarlotes iela

Šarlotes iela var būt:

 Šarlotes iela — iela Jūrmalā.
 Šarlotes iela — iela Rīgā.
Rusīni

Rusīni (), zināmi arī kā Karpatijas rutēņi, ir austrumslāvu tauta, kura galvenokārt dzīvo Ukrainas rietumos (Aizkarpatu apgabalā), Slovākijas austrumos, Polijas dienvidos un Serbijas ziemeļos. Rusīni dažreiz tiek uzskatīti par daļu no ukraiņiem, dažreiz par atsevišķu tautu. Arī paši rusīni ir atšķirīgās domās par to, vai viņi ir daļa no ukraiņiem vai atsevišķa tauta. Padomju Savienības laikos rusīni tika uzskatīti ukraiņu tautas etnogrāfisko grupu. Slovākijā un Serbijā rusīni ir atzīti kā minoritātes grupa. Senāk kopā ar citām austrumslāvu tautām Karpatu kalnos rusīni bija zināmi kā rutēņi.
Rusīnu apakšgrupas ir doļiņani, boiki, hucuļi un lemki.

Atsauces

Ārējās saites 

Slāvu tautas
Slovākijas tautas
Serbijas tautas
Ukrainas tautas
Polijas tautas
Alberto Betiols

Alberto Betiols (; dzimis 1993. gada 29. oktobrī) ir Itālijas šosejas riteņbraucējs, pašlaik pārstāv UCI WorldTeam komandu . Betiols par profesionāli kļuva 2014. gadā.

Biogrāfija 
Dzimis 1993. gada 29. oktobrī Podžibonsi, Toskānā, Betiols dzīvo Kastelfiorentīno, Toskānā, Itālijā.

2014. gadā Betiols parakstīja līgumu ar UCI ProTeam komandu . Pēc sezonas viņa komanda apvienojās ar  un viņš pievienojās jaunizveidotajai  komandai.

Komanda viņu iekļāva sastāva dalībai 2016. gada Giro d'Italia, kā arī 2017. gada Tour de France.

2018. gadā Betiols startēja  komandas sastāvā, bet pēc sezonas, komandai mainot sponsoru, atgriezās iepriekšējā komandā, tagad ar nosaukumu .

2019. gadā viņš guva savu pirmo uzvaru profesionāļa kārtā, uzvarot vienās no nozīmīgākajām viendienas sacensībām — Flandrijas tūrē.

Atsauces

Ārējās saites 

1993. gadā dzimušie
Itālijas riteņbraucēji
2020. gada vasaras olimpisko spēļu dalībnieki
Nataša Koroļova

Natālija Porivaja (, dzimusi ), zināma ar pseidonīmu Nataša Koroļova (Наташа Королёва), ir Padomju Savienības, Ukrainas un Krievijas estrādes māksliniece, dziedātāja, aktrise un fotomodele. Plašu atpazīstamību ieguva pēc 1990. gadā izdotā albuma Желтые тюльпаны (“Dzeltenās tulpes”), kas tika ierakstīts kopā ar Igoru Nikolajevu. Natašas Koroļovas populārākie singli ir Маленькая страна, Чуть-чуть не считается un Синие лебеди. 2004. gadā Natašai Koroļovai tika piešķirts nopelniem bagātā Krievijas Federācijas mākslas darbinieka statuss.

Atsauces

Ārējās saites 

1973. gadā dzimušie
Krievijas dziedātāji
Krievijas aktieri
Ukrainas dziedātāji
Ukrainas aktieri
Kijivā dzimušie
Krievijas rakstnieces
Ukrainas rakstnieces
Krievijas Federācijas Nopelniem bagātie skatuves mākslinieki
Pētera iela (Jelgava)

Pētera iela ir viena no Jelgavas ielām, kas sākas pie krustojuma ar Lielo ielu, ved gar policijas ēkām, tālāk turpinās līdz Zirgu ielai.
Otrā pasaules kara laikā 1944. gada augustā ielas apbūve tika daļēji iznīcināta, mūsdienās to veido gan senākās, gan Latvijas PSR laikā celtās ēkas.

Ievērojamas celtnes 
 Valsts policijas ēka Pētera ielā 10. Vietējās nozīmes arhitektūras piemineklis. (Ēka celta 19.gs. 2. pusē)
 Dzīvojamā ēka Pētera ielā 5. Vietējās nozīmes arhitektūras piemineklis. (Ēka celta 19.gs. 2. pusē)
 Sv. Jāņa luterāņu baznīcas draudzes nams Pētera ielā 4. Vietējās nozīmes arhitektūras piemineklis. (Ēka celta 20.gs. sākumā).

Ielu savienojumi 
Pētera iela ir savienota ar šādām ielām:
 Pulkveža Brieža iela
 Lielā iela
 Svētes iela
 Raiņa iela
 Vaļņu iela
 Pavasara iela
 Ūdensvada iela
 Dārza iela
 Zirgu iela

Vēsture 

Pētera iela () atrodama jau 17. gadsimta vidus Jelgavas kartēs. Iela sākās pie Svētās Annas baznīcas krustojumā ar Lielo ielu un beidzās pie pilsētas vaļņiem. Pēc pilsētas vaļņu nojaukšanas 19. gadsimtā to pagarināja līdz Ūdensvada ielai.

1940. gada 20. martā to pārdēvēja par V. Plūdoņa ielu, pēc Latvijas okupācijas 1940. gada 27. augustā par P. Stučkas ielu, vācu okupācijas laikā atkal par V. Plūdoņa ielu, pēc otrās padomju okupācijas 1944. gadā atkal par P. Stučkas ielu, 1950. gada 11. jūlijā pievienojot Ludviga ielu.

Latvijas neatkarības atjaunošanas laikā 1990. gada 26. aprīlī tai atjaunoja Pētera ielas nosaukumu.

Atsauces 

Ielas Jelgavā
Āfrikas susuri

Āfrikas susuri (Graphiurus) ir viena no susuru dzimtas (Gliridae) vāverveidīgo grauzēju ģintīm, kas ir vienīgā ģints Āfrikas susuru apakšdzimtā (Graphiurinae). Ģints apvieno 15 susuru sugas, kas izplatītas Subsahāras Āfrikas visdažādākajos biotopos. Āfrikas susuri sastopami zemieņu tropiskajos lietusmežos, kalnu mūžzaļajos un jauktu koku mežos, mitrajos un sausajos savannas mežos un zālājos, kā arī Dienvidu Āfrikas pustuksnešos un Namiba tuksneša oāzēs.

Āfrikas susuri ir visprimitīvākais un senākais susuru atzars dzimtā. Senakās grupas sugas mājoja Namībijā miocēna beigās pirms 10—11 milj. gadu.

Kopīgās īpašības 

Āfrikas susuri atgādina maza auguma vāveres ar garu, kuplu asti. Lielākajai daļai sugu ir vienmērīgs, divkrāsu matojums, bez īpašām iezīmēm (ieskaitot seju un asti). Mugurpuse pelēka vai pelēkbrūna, pavēdere balta. Purna daļa Āfrikas susuriem ir īsa un salīdzinoši plata. 

Lielāko daļu sugu vizuāli ir ļoti grūti vienu no otras atšķirt. Izņēmums ir briļļainais susuris (Graphiurus ocularis), kuplastes susuris (Graphiurus crassicaudatus) un Natglasa susuris (Graphiurus nagtglasii).

Uzvedība 
Āfrikas susuri uzturas visdažādākajās vietās, kur aug koki, krūmi un mežvīni, vai vietās, kas bagātas ar klintīm un akmeņiem, nodrošinot dzīvnieku ar slēptuvēm un iespējām iekārtot drošu migu. Susuri ir aktīvi kēslas un nakts stundās, lieliski rāpjas kokos un krūmu smalkajos zariņos. Lielākā daļa ir visēdāji, barojas ar sēklām, riekstiem, augļiem un kukaiņiem. Dažas sugas primāri barojas ar kukaiņiem.

Sistemātika 
Āfrikas susuru apakšdzimta (Graphiurinae)
Āfrikas susuru ģints (Graphiurus)
Akmeņu susuris (Graphiurus rupicola)
Angolas susuris (Graphiurus angolensis)
Āfrikas susuris (Graphiurus murinus)
Briļļainais susuris (Graphiurus ocularis)
Džonstona susuris (Graphiurus johnstoni)
Kellena susuris (Graphiurus kelleni)
Klinšu susuris (Graphiurus platyops)
Klusais susuris (Graphiurus surdus)
Kongo susuris (Graphiurus walterverheyeni)
Kristija susuris (Graphiurus christyi)
Kuplastes susuris (Graphiurus crassicaudatus)
Īsausu susuris (Graphiurus microtis)
Monarda susuris (Graphiurus monardi)
Natglasa susuris (Graphiurus nagtglasii)
Rietumāfrikas susuris (Graphiurus lorraineus)

Atsauces

Ārējās saites 
iNaturalist: African Dormice Genus Graphiurus

 
Susuru dzimta
Dižandrejupīte

Dižandrejupīte (arī Dižandreju upīte)  ir Kauliņas upes kreisā krasta pieteka Kuldīgas novadā.

Iztece - no Ērkuls ezera uz ziemeļiem no Basiem. Tek ziemeļu virzienā. Caurtek Dižandrejdīķim, Pilsezeram, Putrsezeram. Ietek Kaulinās upē pie Buku kapiem uz ziemeļiem no Todaižiem. Lejtecē Dižandrejupīti šķērso valsts autoceļi V1279 (Vecais Suitu ceļš) un V1282 (Ēdole–Krauļi).

Atsauces 

Kuldīgas novada upes
Kauliņas upes pietekas
Fahds Saūds

Fahds bin Abdulazīzs al Saūds (, Fahd ibn ‘Abd al-‘Azīz Āl Sa‘ūd, dzimis , miris ) bija Saūda Arābijas karalis no 1982. gada līdz savai nāvei 2005. gada augustā. Par karaļi viņš kļuva pēc sava pusbrāļa Hālida Saūda nāves. Fahda valdīšanas laikā, 1992. gadā, tika pieņemts Saūda Arābijas pamatlikums. 1995. gadā Fahds pārcieta insultu, pēc kura viņš nespēja vairs pilnīgi pildīt valdnieka funkcijas, tāpēc faktiski jau sāka valdīt viņa pēctecis un pusbrālis Abdulla Saūds.

Ārējās saites 

1921. gadā dzimušie
2005. gadā mirušie
Saūda Arābijas monarhi
Saūdu dinastija
Augusts Alle

Augusts Alle (, dzimis , miris ) bija igauņu dzejnieks un rakstnieks.

Dzimis mūrnieka ģimenē, mācījies Viljandi un Narvas skolās. No 1915. līdz 1918. gadam studēja Saratovas Universitātes Medecīnas fakultātē, vēlāk atgriezies Igaunijā, kur strādāja par žurnālistu. 1918. gadā tika izdots viņa pirmais dzejoļu krājums Üksinduse saartele. 1937. gadā beidzis Tērbatas Universitātes Juridisko fakultāti. Otrā Pasaules kara laikā rakstīja dzeju, kas vērsta pret Trešo reihu. 

Igaunijas okupācijas gados viņš bija vairāku žurnālu redaktors, Padomju Igaunijas Rakstnieku savienības organizācijas komitejas loceklis un PSKP biedrs. Miris 1952. gada 8. jūlijā.

Dzejoļu krājumi 
 Üksinduse saartele (1918) 
 Carmina Barbata (1921) 
 Laul kleidist helesinisest ja roosast seelikust (1925) 
 Ummiklained (1930) 
 Karmid rütmid (1934) 
 Lilla elevant (1923) 
 Epigrams (1944)

Atsauces

Ārējās saites 

Tartu Universitātes absolventi
Igaunijas rakstnieki
Igaunijas dzejnieki
PSKP biedri
Viljandi apriņķī dzimušie
Ar ordeni "Goda Zīme" apbalvotie
Herkuless (filma)

Herkuless () ir 1997. gada animācijas komēdija, kas balstīta uz Hērakla leģendu. Filmas režisori, kā arī vieni no producentiem un scenārija autoriem ir Rons Klementss un Džons Muskers. Galvenos tēlus angļu valodā ierunājuši Teits Donovans, Denijs DeVito, Džeimss Vudss, Sjūzana Īgena un Rips Torns. Filmas pirmizrāde notika  Ņujorkā.

Hērakls (filmā lietots romiešu vārds Herkuless) ir Zeva un Hēras dēls, kuram zīdaiņa vecumā tiek atņemta nemirstības dāvana. Lai šo velti atgūtu, Herkulesam jākļūst par patiesu varoni.

Atsauces

Ārējās saites 

1997. gada animācijas filmas
ASV animācijas filmas
Walt Disney Animation Studios filmas
Kinokomēdijas
Mulana

Mulana () ir 1998. gada animācijas piedzīvojumu filma, kas balstīta uz leģendu par Hu Mulanu. Filmas režisori ir Berijs Kuks un Tonijs Bankrofts. Galvenos tēlus angļu valodā ierunājuši Ming-Na Vena, Edijs Mērfijs, BD Vongs, Migels Ferers, Džūna Forija, Džeimss Hongs, Pets Morita un Džordžs Takei. Filmas pirmizrāde notika .

Ķīnas imperators izsludina vispārēju mobilizāciju pēc tam, kad valstī iebrūk karavīri. Mulana baidās, ka armijā iesauks viņas tēvu, kurš karā var neizdzīvot, tāpēc viņa nomaskējas par puisi un dodas armijā tēva vietā.

Atsauces

Ārējās saites 

1998. gada animācijas filmas
ASV animācijas filmas
Walt Disney Animation Studios filmas
Piedzīvojumu filmas
Tarzāns (filma)

Tarzāns () ir 1999. gada animācijas piedzīvojumu filma, kas balstīta uz Edgara Raisa Barouza stāstu Tarzan of the Apes. Filmas režisori ir Kevins Lima un Kriss Baks. Galvenos tēlus angļu valodā ierunājuši Tonijs Goldvins, Minnija Draivere, Glenna Klouza, Alekss D. Lincs, Rouzija O'Donela, Braiens Bleseds, Naidžels Hotorns, Lānss Henriksens, Veins Naits un Teilore Dempsija. Filmas pirmizrāde notika  Holivudā.

Sižets 
19. gadsimta beigās angļu pāris un viņu mazais dēlēns cieš aviokatastrofā; lai arī viņi izdzīvo, ģimene nokļūst uz salas, kura nav atzīmēta kartē. Drīz pāri nogalina leopardu mātīte, atstājot dzīvu vien viņu dēlu, kuru pieņem gorilla Kala. Kala puisēnu nosauc par Tarzānu. Kad Tarzāns pieaug, uz salas ierodas trīs pētnieki: profesors Porters, viņa meita Džeina un gids Kleitons. Džeina nejauši satiek Tarzānu, kurš atklāj, ka viņš ir tāds pats cilvēks kā Džeina.

Atsauces

Ārējās saites 

1999. gada animācijas filmas
ASV animācijas filmas
Walt Disney Animation Studios filmas
Piedzīvojumu filmas
Fantāzija 2000

Fantāzija 2000 () ir 1999. gada muzikāla animācijas filma, kuras režisori ir Dons Hāns, Piksots Hants, Hendels Butojs, Ēriks Goldbergs, Džeimss Algars, Frānsiss Glebass un Pols un Getass Brizi. Filma ir turpinājums 1940. gada animācijas filmai "Fantāzija".

Galvenos tēlus angļu valodā ierunājuši Stīvs Mārtins, Kvinsijs Džonss, Izaks Pērlmans, Bete Midlere un Džeimss Ērls Džonss. Filmas pirmizrāde notika  Holivudā.

Filma sastāv no 7 daļām: Symphony No. 5, Pines of Rome, Rhapsody in Blue, Piano Concerto No. 2, The Carnival of the Animals, Finale, Pomp and Circumstance un The Firebird, kas balstītas uz tāda paša vai līdzīga nosaukuma klasiskās mūzikas skaņdarbiem. Orķestri diriģēja Džeimss Levains.

Atsauces

Ārējās saites 

1999. gada animācijas filmas
ASV animācijas filmas
Walt Disney Animation Studios filmas
Epa Mē

Epa Mē (; dzimusi ) ir igauņu brīvā stila cīkstone, džudiste, sumo un pludmales cīkstone.

Biogrāfija 
Epa Mē ar cīņas sportu sāka nodarboties 1998. gadā. Pirmais treneris bija viņas tēvs. Kopš 2010. gada viņu trenē Arvi Āviks. Pārstāv sporta klubu "Sakura".

Džudo viņa ir 2008. gada Igaunijas čempione. 2009. gadā viņa ieguva sudraba medaļu džudo čempionātā un zelta medaļu džudo junioru čempionātā. Bez tam 2007.-2013. gadā viņš trīs reizes kļuva par Igaunijas brīvās cīņas čempioni, trīs reizes — sumo un vienreiz pludmales cīņa.

2007. gada kadetu Eiropas cīņas sporta čempionāta sudraba medaļas ieguvēja. 2009. gada brīvās cīņas pasaules junioru čempionāta bronzas medaļniece. Tajā pašā gadā viņa ieguva bronzas medaļu junioru un sudraba medaļu kadetu Eiropas čempionātā. 2015. gada Eiropas U-23 cīņas sporta čempionāta sudraba medaļas ieguvēja.

2014. gadā izcīnīja Igaunijai pirmo un vienīgo pasaules čempionāta zeltu pludmales cīņā, un 2015. gadā kļuva par pirmo un vienīgo igauņu sportisti, kas spējusi izcīnīt medaļu (bronzas) Pasaules cīņas sporta čempionātā.

Apbalvojumi un pagodinājumi 
 2015. gada Igaunijas Labākās sportistes balva.

Atsauces

Ārējās saites 

 Epas Mē sporta rezultāti. 

1992. gadā dzimušie
Igaunijas cīkstoņi
2016. gada vasaras olimpisko spēļu dalībnieki
Rietumviru apriņķī dzimušie
2020. gada vasaras olimpisko spēļu dalībnieki
Mārgava

Mārgava (arī Margava, Margova, Mergava)  ir Užavas labā krasta pieteka Kuldīgas novada Alsungas pagastā.

Iztece - no Dēlenes ezera. Tek rietumu-ziemeļrietumu virzienā. Caurtek Kapteiņu dīķim, Poparāju dīķim. Ietek Užavā uz dienvidrietumiem no Dienvidstacijas. Mārgavu šķērso valsts autoceļi (pa straumi lejup) - V1289 (Ķikuri–Alsunga), V1263 (Adze–Alsunga) un V1262 (Pievedceļš Stirnas stacijai).

Atsauces 

Kuldīgas novada upes
Alsungas novada upes
Užavas pietekas
Reģvalks

Reģvalks  ir Kauliņas upes labā krasta pieteka Kuldīgas novada Alsungas pagastā.

Iztece - no dīķa Reģos. Tek dienvidu virzienā. Ietek Kauliņas upē lejpus Almāles. Reģvalku šķērso valsts autoceļš P119 (Kuldīga — Alsunga — Jūrkalne).

Atsauces 

Kuldīgas novada upes
Kauliņas upes pietekas
Hearthstone

Hearthstone (agrāk Hearthstone: Heroes of Warcraft) ir digitālā kāršu datorspēle, ko ir izstrādājis un izdevis Blizzard Entertainment. Spēle balstās uz Warcraft sērijas pasauli, lietojot daudzus kopīgus elementus un varoņus. Microsoft Windows un macOS versijas tika izlaistas 2014. gada martā, vēlāk tajā pašā gadā tika izlaistas iOS un Android versijas. Spēlētāji no dažādām platformām daudzspēlētāju režīmā var spēlēt viens pret otru.

Divi spēlētāji spēlē viens pret otru ar iepriekš sagatavotu 30 kāršu kavu, kā arī izvēlētu varoni. Spēlētāji lieto ierobežotus resursus (mana kristālus), lai savā gājienā izspēlētu kārtis, kas var būt vai nu minjoni, kas tiek novietoti uz spēles galda, vai arī kārtis, kas veic noteiktu darbību. Mērķis ir iznīcināt pretinieka varoni. Uzvarot spēles un izpildot spēles uzdevumus, spēlētāji iegūst zeltu, kas var tikt izmantots, piemēram, lai pirktu kāršu pakas. Kāršu pakas var tikt pirktas arī par reālo naudu. Spēlē ir vairāki režīmi, piemēram, play mode, kur spēlētāji var spēlēt ar kavām, ko viņi izveidojuši no kārtīm, kas viņiem pieder, vai arēna, kur spēlētāji draftē 30 kāršu kavu, katru kārti izvēloties no trim piedāvātajām kārtīm. Spēlē regulāri tiek pievienoti paplašinājumi, kas pievieno gan jaunas kārtis, gan citu spēles saturu.

Šī datorspēle ir arī populārs esports, tiek organizēti daudzi turnīri ar naudas balvām.

Ārējās saites 
 Oficiālā mājaslapa

PC spēles
Macintosh spēles
Dinozaurs (filma)

Dinozaurs () ir 2000. gada ASV animācijas piedzīvojumu filma, kuras režisori ir Ralfs Zondags un Ēriks Leitons. Galvenos tēlus angļu valodā ierunājuši D. B. Svīnijs, Alfre Vūdarda, Haidena Panetjēra, Makss Kasella, Osijs Deiviss un Semjuels E. Raits. Filmas pirmizrāde notika .

Aladars ir iguanodons, kuru pēc viņa vecāku nāves uzaudzināja lemuri. Pēc tam, kad meteoru lietus iznīcina Aladara ģimenes māju, Aladors kopā ar savu ģimeni dodas ceļojumā uz jaunajām mājām.

Atsauces

Ārējās saites 

2000. gada animācijas filmas
ASV animācijas filmas
Walt Disney Animation Studios filmas
ASV piedzīvojumu filmas
Reiz prērijā

Reiz prērijā () ir 2004. gada animācijas komēdija, kuras režisori un scenārija autori ir Vills Finns un Džons Senfords. Galvenos tēlus angļu valodā ierunājuši Rozanna Barra, Dženifere Tillija, Džūdija Denča, Kuba Gudings jaunākais, Rendijs Kveids un Stīvs Bušemi. Filmas pirmizrāde notika .

Animācijas filmas galvenās varones ir trīs govis Megija, Misis Keloveja un Greisa, kurām ir jānotver noziedznieks Alameda Slims, lai par iegūto atlīdzību izglābtu savu fermu no slēgšanas.

Atsauces

Ārējās saites 

2004. gada animācijas filmas
ASV animācijas filmas
Walt Disney Animation Studios filmas
Kinokomēdijas
ASV vesterni
Frīdrihs Samsons fon Himmelšerna

Frīdrihs Oto Eduards Samsons fon Himmelšerna (, 1872—1958) bija vācbaltiešu muižnieks un politiķis.

Dzīvesgājums 
Dzimis 1872. gada 7. novembrī mūsdienu Igaunijā: Reuges muižā () Vidzemes guberņas Veravas apriņķī tās īpašnieka Klaudija Samsona fon Himmelšernas un viņa sievas Emīlijas Annas Elizabetes, dzimušas fon Melleres, ģimenē.

Mācījās Tērbatas Kolmaņa privātskolā (Kollmannsche Schule, 1881-1890), tad studēja tieslietas Tērbatas Universitātē (1890—1894), aizstāvēja Cand. jur. disertāciju. Dienēja Tveras 1. dragūnu pulkā.
Pēc 1905. gada revolūcijas viņš bija Baltiešu konstitucionālās partijas priekšsēdētājs (1905—1908).

1919. gadā Baltiešu-vācu Nacionālās komitejas (Baltisch-Deutsches Nationalausschuss) priekšsēdētājs. Pēc Aprīļa puča viņš bija viens no Latvijas Pagaidu valdības Iekšlietu ministra kandidātiem Oskara Borkovska Ministru kabinetā.
Pēc 1920. gada Igaunijas zemes reformas Samsonam fon Himmelšernam atņēma Rauges muižas zemes īpašumus un viņš izbrauca uz Vāciju.
Miris 1958. gada 28. februārī Dertingenē, VFR.

Atsauces 

Vācbaltieši
1872. gadā dzimušie
1958. gadā mirušie
Vestienas muiža

Vestienas muiža () bija muiža Vestienas pagasta teritorijā. Vestienas muižas kungu mājā iekārtota pamatskola.

Vēsture 
Kad 1452. gadā Vestienas, Tolkas un Devēnas muižas nonāca Ērgļu pils īpašnieka Engelberta Tīzenhauzena pārvaldījumā, pieminēta Heinriha Tolka muiža pie apcietinājuma (). Zviedru Vidzemes laikā senais nocietinājums tika pārbūvēts par skansti, ko ietvēra ar ūdeni pildītu aizsarggrāvju sistēma. Zviedrijas ķēniņš Gustavs II Ādolfs 1638. gadā muižu dāvāja Vidzemes superintendentam Hermanim Samsonam, kas to 1664. gadā iemainīja landrātam Gustavam Klotam. Pēc 1728. gada muižu ieguva kapteinis Haralds Vilhelms Īgelštrēms.  
Vestienas muižas pirmā apbūve Vestienas draudzes novadā veidojusies 18. gadsimta vidū, kad tā piederējusi Īgelštrēmiem (Igelström). 1787. gadā to nopirka majors Kārlis fon Štādens.  19. gadsimta vidū tā piederēja Brimmeriem (Brümmer), līdz 1909. gadam Vērmaņiem (Wöhrmann), kas to pārbūvēja pēc dedzināšanas 1905. gada revolūcijas laikā.

Pēc 1920. gada zemes reformas kungu mājā ierīkoja lauksaimniecības skolu, Latvijas PSR laikā lauksaimniecības mehanizācijas skolu. 1960. gadā uz bijušo muižas kungu māju pārcēla Vestienas septiņgadīgo skolu, līdz 1982. gadam ēkā atradās arī padomju saimniecības "Vestiena" kantoris. 1994. gadā skolu pārdēvēja par Vestienas pamatskolu.

Apraksts 
Kungu māja celta pretī iebraucamam ceļam uz kādreizējās munīcijas noliktavas pagrabiem. Parādes pagalmu ietver grāvji, aiz kuriem iebraucamā ceļa abās pusēs būvēts stallis un klēts ar lieveņa arkādi. 
Domājams, tās zelminī atradās akmenī kaltais fon Igelstrēmu dzimtas ģerbonis, kuru pēc īpašnieku maiņas noņēma un iebūvēja jaunuzceltās kalpu mājas zelminī. 19. gadsimta pirmajā pusē kungu mājai galos piebūvēja jaunus divstāvīgus korpusus un lieveni, kā rezultātā ēka ieguva vēlā klasicisma stilu. Parks veidots 19. gadsimta vidū kā romantisks ainavu parks ar lapeni un suņa kapakmeni ezera krastā.

Atsauces 

 
 

Arhitektūras pieminekļi Latvijā
Muižas Latvijā
Vestienas pagasts
Vīriņvalks

Vīriņvalks  ir neliela Tiemenes kreisā krasta pieteka Kuldīgas novada Alsungas pagastā, uz ziemeļrietumiem no Balandes. Lielāko tiesu tek meža masīvā.

Atsauces 

Kuldīgas novada upes
Alsungas novada upes
Austrija 1924. gada ziemas olimpiskajās spēlēs

Austrija piedalījās 1924. gada ziemas olimpiskajās spēlēs, kas notika Francijas pilsētā Šamonī. Šīs bija pirmās ziemas olimpiskās spēles. 

Austriju šajās spēlēs pārstāvēja 4 sportisti (2 vīrieši un 2 sievietes). Visi sportisti piedalījās daiļslidošanā. 1924. gada Šamonī spēlēs Austrija izcīnīja 3 olimpiskās medaļas (divas zelta un viena sudraba medaļa). Zelta medaļas izcīnīja Herma Šabo, kā arī Helēne Engelmane un Alfrēds Begers, savukārt sudraba medaļu Villijs Bekls. Līdz ar to pilnīgi visi Austrijas sportisti, kas piedalījās Šamonī spēlēs, izcīnīja olimpiskās medaļas.

Medaļnieki 

  Skatīt arī: 1924. gada ziemas olimpisko spēļu medaļu tabula un 1924. gada ziemas olimpisko spēļu medaļnieki

Sadalījums sporta veidiem

Dalībnieki

Sportistu uzskaitījums

Sadalījums sporta veidiem

Atsauces 

Valstis 1924. gada ziemas olimpiskajās spēlēs
1924
Visuotinė lietuvių enciklopedija

Visuotinė lietuvių enciklopedija ('VLE') ir vispārēja enciklopēdija lietuviešu valodā. Enciklopēdijas izdevējs ir Mokslo ir enciklopedijų leidybos centras. VLE redakcija sāka darbu 2001. gadā. Patlaban izdoti 26 sējumi, kuru ap 20 000 lappusēs ir vairāk nekā 100 000 šķirkļu. Enciklopēdijas elektronisko versiju atvēra 2017. gada 5. jūnijā.

Atsauces

Ārējās saites 
  

Enciklopēdijas
Tīmekļa vietnes
Ermitažas

Ermitažas ir Lietuvas sabiedrības Vilniaus prekyba uzņēmumu grupa, kas pārvalda būvniecības un mājokļu labiekārtošanas mazumtirdzniecības un vairumtirdzniecības veikalu tīklu. 2017. gadā tā apvienoja 10 Ermitažas veikalus.

2004. gadā Viļņā tika atvērts pirmais veikals. 2018. gadā uzņēmumu grupa apvienojās ar Igaunijas būvniecības un mājokļu labiekārtošanas veikalu tīklu Bauhof.

Atsauces 

Lietuvas uzņēmumi
Durvju rokturi un slotaskāti

Durvju rokturi un slotaskāti () ir 1971. gada muzikāla fantāzijas filma, kas balstīta uz Mērijas Nortones grāmatām The Magic Bedknob un Bonfires and Broomsticks. Filmas režisors ir Roberts Stīvensons. Galvenos tēlus atveido Andžela Lansberija, Deivids Tomlinsons, Džons Ēriksons, Īens Veigils, Sindija O'Kalahana un Rojs Snārts. Filmas pirmizrāde notika  Apvienotajā Karalistē.

Ragana-mācekle, trīs bērni un cinisks burvis meklē kādas burvestības trūkstošo sastāvdaļu, lai burvestību izmantotu Lielbritānijas aizstāvēšanai Otrā pasaules kara laikā.

Atsauces

Ārējās saites 

1971. gada filmas
ASV filmas
Pīts un pūķis

Pīts un pūķis () ir 1977. gada muzikāla komēdija, kuras režisors ir Dons Čafijs. Galvenos tēlus atveido Helēna Redija, Džims Deils, Mikijs Rūnijs, Reds Batonss, Džefs Konavejs un Šellija Vintersa. Filmas pirmizrāde notika . 2016. gadā filmai iznāca tāda paša nosaukuma rīmeiks.

Filma ieguva divas Amerikas Kinoakadēmijas balvas nominācijas: "Labākā dziesma" un "Labākā oriģinālmūzika". Tāpat filma tika nominēta Zelta globusa balvai un četrām Saturna balvām.

Filmas sižets notiek 20. gadsimta sākumā, kad bārenis Pīts ar pūķa Eliota palīdzību aizbēg no ģimenes, kas viņu adoptējusi.

Atsauces

Ārējās saites 

1977. gada animācijas filmas
ASV animācijas filmas
Kinokomēdijas
Mērija Popinsa (filma)

Mērija Popinsa () ir 1964. gada muzikāla fantāzijas filma, kas balstīta uz P. L. Traversas tāda paša nosaukuma grāmatu sēriju. Filmas režisors ir Roberts Stīvensons. Galvenos tēlus atveido Džūlija Endrūsa, Diks van Daiks, Deivids Tomlinsons, Hermione Badelija, Glinisa Džonsa un Kārena Dotrisa. Filmas pirmizrāde notika . 2018. gadā filmai iznāca turpinājums "Mērija Popinsa atgriežas"; 54 gadu intervāls starp abām filmām ir viens no lielākajiem intervāliem starp diviem filmu turpinājumiem kino vēsturē.

Filma tika nominēta 13 Amerikas Kinoakadēmijas balvām, no kurām tā ieguva piecas balvas: "Labākā aktrise galvenajā lomā", "Labākā montāža", "Labākā oriģinālmūzika", "Labākie vizuālie efekti" un "Labākā dziesma".

Filmas sižets notiek 20. gadsimta sākumā. No Benksu ģimenes tikko aizgājusi auklīte, jo bērni Džeina un Maikls atkal no viņas aizbēga. Benksi sāk meklēt jaunu auklīti, un par tādu kļūst maģiskā Mērija Popinsa, kura ģimenē ievieš kārtību un palīdz bērniem satuvināties ar savu tēvu.

Atsauces

Ārējās saites 

1964. gada filmas
ASV filmas
Mērija Popinsa atgriežas

Mērija Popinsa atgriežas () ir 2018. gada muzikāla fantāzijas filma, kas balstīta uz P. L. Traversas tāda paša nosaukuma grāmatu sēriju. Filmas režisors un viens no producentiem ir Robs Māršals. Galvenos tēlus atveido Emilija Blanta, Lins-Manuels Miranda, Bens Višovs, Emīlija Mortimera, Džūlija Voltersa, Diks van Daiks, Andžela Lensberija, Kolins Fērts un Merila Strīpa.

Filmas pirmizrāde notika  Dolby teātrī. Filma ir turpinājums 1964. gada filmai "Mērija Popinsa"; 54 gadu intervāls starp abām filmām ir viens no lielākajiem intervāliem starp diviem filmu turpinājumiem kino vēsturē.

Filma tika nominēta četrām Amerikas Kinoakadēmijas balvām: "Labākā oriģinālmūzika", "Labākais mākslinieka darbs", "Labākie kostīmi" un "Labākā dziesma".

Sižets 
Ir pagājušas vairākas desmitgades, kopš Mērija Popinsa apciemoja Benksu ģimeni. Nu Maikls un Džeina ir pieauguši un dzīvo savā bērnības mājā kopā ar Maikla trim bērniem Anabelu, Džonu un Džordžiju. Maikls ir paņēmis kredītu no bankas, kurā viņš strādā, tomēr bankas jaunais vadītājs Vilkinss brīdina Maiklu, ka viņam tiks atņemta māja, ja kredīts netiks atmaksāts līdz nedēļas beigām. Mērija Popinsa uzzina par Benksu ģimenes problēmām un atgriežas, lai viņiem palīdzētu.

Atsauces

Ārējās saites 

2018. gada filmas
ASV filmas
Todaižu pilskalns

Todaižu pilskalns jeb Leiškalnu pilskalns ir pilskalns, kas atrodas Kuldīgas novada Alsungas pagasta austrumos, Pilsezera dienvidrietumu krastā. 

Pilskalnu sarakstā to iekļāvis Kārlis fon Lēviss of Menārs. Pēc Ernesta Brastiņa ziņām tas ir lēzens 15 metrus augsts pakalns, visapkārt apņemts purviem un slapjām pļavām. Pakalna austrumu mala, kas kādreiz esot bijusi ezera krasts, ir stāva, bet pārējās malas ar terases palīdzību padarītas stāvas 4 metru augstumā.

Foto galerija

Ārējās saites 
 Todaižu pilskalns
 

Pilskalni Kurzemē
Alsungas pagasts
Kuldīgas novads
Arheoloģiskie pieminekļi Latvijā
Reģu muiža

Reģu muiža () bija Kurzemes muiža, kas atradās mūsdienu Kuldīgas novada Alsungas pagasta Reģu ciemā, vēsturiskajā suitu novadā.

Vēsture 
Reģi rakstos pirmoreiz minēti ap 1253. gadā. Nostāsts vēsta, ka 1637. gadā maltītes laikā Reģu muižā noindēja katoļticības atjaunotāju Suitu novadā Šverinu. 

1704. gadā, pēc Edgara Dunsdorfa datiem, muiža kopā ar Almāles muižu, piederēja Šlipenbahu dzimtai. Vēlāk muiža piederēja Štempeļu dzimtai. 
Tagadējā kungu māja celta 1890. gadā, visticamāk, pēc Paula Maksa Berči projekta. Līdz pat agrārreformai tā bija privātā īpašumā. Pēc muižas nonākšanas valsts īpašumā tajā iekārtoja slimnīcu, bet vēlāk - sociālās aprūpes centru "Reģi".

2007. gada 22. februārī sociālās aprūpes centrā "Reģi" notika postošs ugunsgrēks, kurā dzīvību zaudēja 23 no 90 aprūpes centra dzīvojošiem iemītniekiem. Tas kļuva par postošāko ugunsgrēku Latvijas vēsturē. Pēc ugunsgrēka aprūpes centru slēdza un tā iemītniekus pārvietoja uz Gudeniekiem.

2011. gadā nodegušo ēku izsolē iegādājās uzņēmējs Valentīns Kokalis, lai izveidotu šeit viesnīcu.

Atsauces 

Alsungas pagasts
Muižas Latvijā
2019. gada Eiropas čempionāts cīņas sportā

2019. gada (70.) Eiropas čempionāts cīņas sportā notika no 2019. gada 8. līdz 14. aprīlim Rumānijas galvaspilsētā Bukarestē.

Medaļu ieguvēji

Brīvā cīņa, vīrieši

Grieķu-romiešu cīņa, vīrieši

Brīvā cīņa, sievietes

Komandu vērtējums 
Katrā svara kategorijā cīkstonis par izcīnīto 1. vietu komandai deva 25 punktus, 2. vietu — 20 punktus, 3.—4. vietu — 15 punktus, 5.—6. vietu — 10 punktus, 7. vietu — 8 punktus, 8. vietu — 6 punktus, 9. vietu — 4 punktus, 10. vietu — 2 punktus.

Medaļu sadalījums starp valstīm

Latvijas cīkstoņi 
Eiropas čempionātā no Latvijas piedalījās septiņi cīkstoņi:
brīvajā cīņā vīriešiem — Ivars Samušonoks (86 kg) un Dmitrijs Mihailovs (125 kg);
grieķu-romiešu cīņā — Aleksandrs Jurkjans (67 kg), Ņikita Masjuks (72 kg) un Jevgeņijs Koļcovs (77 kg);
brīvajā cīņā sievietēm — Karolīna Tjapko (50 kg) un Anastasija Grigorjeva (68 kg).

Anastasija Grigorjeva izcīnīja bronzas medaļu, pārējie zaudēja jau pirmajā cīņā.

Grigorjevas ceļš uz bronzas medaļu.

Atsauces

Ārējās saites 
Oficiālā mājas lapa.

2019
2019. gads sportā
Sports Rumānijā
Tules aviobāze

Tules aviobāze () ir ASV karabāze Dānijai piederošās salas Grenlandes ziemeļrietumu piekrastē. Atrodas 1207 kilometrus aiz polārā loka un 1524 kilometrus no Ziemeļpola un ir vistālāk uz ziemeļiem novietotā ASV karabāze. Nosaukta viduslaiku teiksmainās zemes Tules vārdā.

Pēc tam, kad Otrā pasaules kara laikā 1940. gada 9. aprīlī Vācija okupēja Dāniju, dāņu sūtnis ASV Henriks Kaufmans noslēdza ar ASV līgumu par to, ka ASV apņemas aizsargāt Grenlandes teritoriju, par ko okupētajā Dānijā tika apsūdzēts valsts nodevībā. ASV izvietoja Grenlandē karabāzes, tostarp nelielu bāzi Tulē. 1949. gadā Dānija iestājās NATO. 20. gadsimta piecdesmito gadu sākumā, izvēršoties Aukstajam karam, Tulē tika izveidota liela karabāze, lai nodrošinātos pret PSRS raķešu vai aviācijas uzbrukumu caur Arktiku. Bāzē, kurā spēja ietilpt līdz 10 000 cilvēku, bāzējās stratēģiskie bumbvedēji ar kodolieročiem, tika izbūvēta radiolokācijas stacija, lai konstatētu balistisko raķešu uzbrukumu.

Ārējās saites 

Lidostas Grenlandē
Davors Štefaneks

Davors Štefaneks (; dzimis ) ir serbu grieķu-romiešu stila cīkstonis, olimpiskais un pasaules čempions.

Biogrāfija 
Dzimis 1985. gadā Suboticā. 2004. gadā viņš ieguva Eiropas čempionāta sudraba medaļu, bet olimpiskajās spēlēs Atēnās bija tikai 18. vietā. 2005. gadā viņš ieguva Vidusjūras spēļu sudraba medaļu un kļuva par junioru pasaules čempionu. 2008. gadā viņš kļuva par Eiropas čempionāta bronzas medaļas ieguvēju, bet Pekinas olimpiskajās spēlēs bija tikai 15.vieta. 2009. gadā viņš ieguva Vidusjūras spēļu zelta medaļu.

2011. gada Vidusjūras spēlēs ieguva zelta medaļu grieķu-romiešu cieņā un sudraba medaļu brīvajā cīņā. 2012. gada Eiropas čempionātā izcīnīja bronzas medaļu. 2014. gadā uzvarēja Vidusjūras spēlēs un kļuva par pasaules čempionu. 2016. gada olimpiskajās spēlēs Riodežaneiro viņš kļuva arī par olimpisko čempionu.

2017. gadā D. Štefaneks ieguva sudraba medaļu Eiropas čempionātā, 2018. gada sudraba medaļu pasaules čempionātā.

Apbalvojumi un pagodinājumi 
 2014. gada Serbijas Labākais sportists.
 Zelta medaļa "Par nopelniem" (2019).

Atsauces

Ārējās saites 

1985. gadā dzimušie
Ziemeļbačkas apgabalā dzimušie
Serbijas cīkstoņi
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Olimpiskās zelta medaļas ieguvēji
Pasaules čempioni grieķu-romiešu cīņā
Olimpiskie zelta medaļnieki cīņas sportā
Vientuļais vīrs

Vientuļais vīrs () ir 2009. gada drāma, kas balstīta uz Kristofera Išervūda tāda paša nosaukuma romānu. Filmas režisors, kā arī viens no producentiem un scenārija autoriem ir Toms Fords. Galvenos tēlus atveido Kolins Fērts, Džūliana Mora, Metjū Gūds un Nikolass Holts. Filmas pirmizrāde notika  Venēcijas filmu festivālā.

Kolins Fērts par savu darbu filmā tika nominēts Amerikas Kinoakadēmijas balvai nominācijā "Labākais aktieris galvenajā lomā".

Filmas sižets notiek 20. gadsimta 60. gados Losandželosā. Džordžs Falkoners ir homoseksuāls britu universitātes profesors, kurš cenšas aprast ar sava drauga nāvi.

Atsauces

Ārējās saites 

2009. gada filmas
ASV filmas
Drāmas
Misters Neviens

Misters Neviens () ir 2009. gada zinātniskās fantastikas drāma, kuras režisors un scenārija autors ir Žaks van Dormāls. Galvenos tēlus atveido Džēreds Leto, Sāra Pollija, Diāna Krīgere, Rīzs Ifānss, Lina Dan Fama, Nataša Litla, Tobijs Regbo un Džūno Templa. Filmas pirmizrāde notika  Venēcijas filmu festivālā.

Sižets 
Filmā tiek parādīts Nemo Noubodija dzīvesstāsts. Nemo ir 118 gadus vecs vīrietis, kurš ir palicis kā pēdējais mirstīgais uz Zemes pēc tam, kad pārējā cilvēce ir sasniegusi kaut ko tuvu nemirstībai. Nemo, kuram pamazām zūd atmiņa, atceras trīs kritiskus punktus savā dzīvē: deviņu gadu vecumā, 15 gadu vecumā un 34 gadu vecumā. Filmā tiek parādīti alternatīvi dzīves ceļi, kas bija iespējami šajos kritiskajos punktos.

Atsauces

Ārējās saites 

2009. gada filmas
Kanādas filmas
Vācijas filmas
Beļģijas filmas
Francijas filmas
Drāmas
Zinātniskās fantastikas filmas
Romantikas filmas
Amerikāņu psihopāts

Amerikāņu psihopāts () ir 2000. gada psiholoģiska šausmu filma, kas balstīta uz Breta Īstona Elisa tāda paša nosaukuma romānu. Filmas režisore un viena no scenārija autorēm ir Mērija Harona. Galvenos tēlus atveido Kristians Beils, Džēreds Leto, Vilems Defo, Džošs Lūkass, Samanta Matisa, Mets Ross, Bills Seidžs un Kloē Seviņī. Filmas pirmizrāde notika  Sandensas kinofestivālā.

Patriks Beitmens ir bagāts Ņujorkas investīciju bankas vadītājs. Viņš no saviem kolēģiem un draugiem slēpj savu psihopātisko alterego laikā, kad Patriks iegrimst dziļāk un dziļāk savās vardarbīgajās fantāzijās.

Atsauces

Ārējās saites 

2000. gada filmas
ASV filmas
Šausmu filmas
Kinokomēdijas
Annas iela

Annas iela var būt:

 Annas iela — iela Rīgā.
 Annas iela — iela Baložos.
 Annas iela — iela Cēsīs.
 Annas iela — iela Daugavpilī.
 Annas iela — iela Jūrmalā.
 Annas iela — iela Kuldīgā.
 Annas iela — iela Rīgā.
 Annas iela — iela Tukumā.
 Annas iela — iela Valmierā.
 Annas iela — iela Ventspilī.
Matiass Maiers

Matiass Maiers (; dzimis ) ir austriešu kalnu slēpotājs. Viņš ir 2014. gada Soču olimpisko spēļu uzvarētājs nobraucienā un 2018. gada Phjončhanas olimpisko spēļu uzvarētājs supergigantā.

M. Maiera tēvs Helmuts Maiers arī ir bijis kalnu slēpotājs, 1988. gada Kalgari olimpisko spēļu sudraba medaļas ieguvējs supergigantā.

Pasaules kausa posmos M. Maiers startē kopš 2009. gada, kad debitēja sacensībās Sestrjērā. 10 sezonu laikā guvis 5 uzvaras atsevišķos Pasaules kausa posmos, uz pjedestāla kāpjot 21 reizi. Vislabākos panākumu guvis supergigantā, kā arī nobraucienā.

Atsauces

Ārējās saites 

1990. gadā dzimušie
Karintijā dzimušie
Austrijas kalnu slēpotāji
Austrijas sportisti 2022. gada ziemas olimpiskajās spēlēs
Kalnu slēpotāji 2014. gada ziemas olimpiskajās spēlēs
Kalnu slēpotāji 2018. gada ziemas olimpiskajās spēlēs
Kalnu slēpotāji 2022. gada ziemas olimpiskajās spēlēs
2022. gada ziemas olimpisko spēļu medaļnieki
Austrijas olimpiskie zelta medaļnieki
Austrijas olimpiskie bronzas medaļnieki
Olimpiskie zelta medaļnieki kalnu slēpošanā
Olimpiskie bronzas medaļnieki kalnu slēpošanā
Nūkas lidosta

Nūkas lidosta (, ) ir lidosta Grenlandē, kas apkalpo tās galvaspilsētu Nūku. Lidosta tika uzcelta 1979. gadā. Novietojuma un klimata dēļ, lidosta nav piemērota lielu gaisa kuģu uzņemšanai. Lidostā bāzējas Grenlandes nacionālā aviokompānija Air Greenland.

Regulārie lidojumi:
 : Āsiāta, Ilulisata, Kānāka, Kangerlusuaka, Kulusuka, Manītsoka, Narsarsuaka, Nerlelitināta, Pāmiuta, Sisimiuta
 : Reikjavīka

Ārējās saites 

Lidostas Grenlandē
Alija Izetbegovičs

Alija Izetbegovičs (, , dzimis , miris ) bija bosniešu advokāts, filozofs, politiķis un rakstnieks. No 1990. līdz 1996. gadam bija Bosnijas un Hercegovinas Republikas prezidents, bet pēc tam, no 1996. līdz 2000. gadam bija bosniešu pārstāvis Bosnijas un Hercegovinas prezidentūrā.

1925. gadā dzimušie
2003. gadā mirušie
Serbu Republikā dzimušie
Bosnieši
Bosnijas un Hercegovinas politiķi